Buddha Awatara
Buddha Awatara inggih punika awatara Déwa Wisnu sané kaping sia, nyrewadi dados pangéran maparab Siddharta Gautama sané ngwedarang ajah-ajahan indik tata cara ngamolihang kaweruhan sané paripurna. Kabaos, Brahma, Wisnu, Siwa wénten ring angga jadmané soang-soag. Para jadmané kaiket antuk hukum samsara sané prasida kaicalang aji cara nganutin dharma tan pabinayan kasta. Awatara ka-sanga puniki pinaka lanang sané malinggih ring ajeng padmasana mwah tunjung nyangga cokor dané. Praragan idané putih, marambut kriting, maswabawa alus tur agung, nganggé walaka ring bahu. Ring prabhunyané wénten sané kabaos usnisha miwah mata katiga ring kening dané, kabaos urna.
ban_Latn ban_Latn